Singsing ya i tokbaot Solomon.72 God, plis yu givim fasin ya blong yu blong jajem man long kingMo yu givim stret fasin blong yu long pikinini blong king.+2 I gud hem i yusum stret fasin blong toktok long bihaf blong ol man blong yu,Mo i yusum jastis blong difendem olgeta we oli no gat nem.+3 I gud ol bigfala hil oli karem pis i kam long ol man,Mo i gud ol hil oli karem stret fasin i kam.4 I gud hem i difendem* olgeta we oli no gat nem, we oli stap wetem ol narafala man,I gud hem i sevem ol boe blong ol puaman,Mo i gud hem i smasem ol man we oli stap giaman blong stilim olting blong ol man.+5 Bambae oli fraet* long yu oltaem, olsem we san i stap oltaemMo olsem we mun i stap oltaem,Yes, long olgeta jeneresen we i kam.+6 Bambae hem i olsem ren we i stap folfoldaon long gras we oli jes katem,Mo olsem smosmol ren we i foldaon, i mekem graon i wetwet.+7 Long ol dei blong hem, bambae ol stret man oli olsem gras we i gru gud,*+Mo bambae i gat pis long evri ples,+ go kasem we mun i no moa stap.8 Bambae ol man blong hem oli stap long evri ples,* i stat long narasaed solwota i go kasem narasaedMo i stat long Reva* i go kasem ol laswan ples long wol.+9 Ol man blong draeples, bambae oli bodaon long fes blong hem,Mo ol enemi blong hem bambae oli kakae das.+10 Ol king blong Tasis mo blong ol aelan, bambae oli pem ol takis.+Ol king blong Seba mo blong Siba, bambae oli givim ol presen.+11 Olgeta king bambae oli bodaon long fes blong hem,Mo olgeta nesen bambae oli wok blong hem.12 From bambae hem i sevem ol puaman we oli stap krae from help,Mo olgeta we oli no gat nem, mo olgeta we i no gat helpa.13 Bambae hem i gat sore long man we i no gat nem, mo puaman,Mo bambae hem i sevem laef* blong man we i pua.14 Bambae hem i tekemaot* olgeta long han blong ol man we oli mekem i strong tumas long olgeta, mo long raf fasin,Mo blad blong olgeta bambae i sas tumas long ae blong hem.15 I gud hem i laef longtaem, mo i gud ol man oli givim gol blong Seba long hem.+I gud ol man oli gohed blong prea from hem,Mo i gud ol man oli blesem hem fuldei.16 Bambae i gat fulap garen blong sid long olgeta ples long wol,+Bambae oli kavremap top blong ol bigfala hil gogo i kafkafsaed.Garen blong hem bambae i karem plante frut olsem long Lebanon,+Mo ol taon bambae oli fulap gud long ol man, olsem wol i fulap gud long gras.+17 I gud nem blong hem i stap oltaem gogo i no save finis,+Mo i gud nem blong hem i stap oltaem, olsem we san i stap oltaem.I gud ol man oli kasem blesing tru long hem,+I gud ol nesen oli talemaot se hem i hapi.18 I gud ol man oli presem Jehova God, we i God blong Isrel,+We hem nomo i stap mekem ol bigbigfala wok.+19 I gud ol man oli presem haenem blong hem olwe,+Mo i gud glori blong hem i kavremap fulwol.+Amen, Amen.20 Hemia en blong ol prea blong Deved, boe blong Jese.+
tpi_Latn